recursal/SuperWikiNEXT-32B huggingface dataset:
**Skorpa** er et norsk stedsnavn, og kan vise til:

* Skorpa (Kvænangen) – ei øy i Kvænangen i Troms
* Skorpa (Steigen) – ei øy i Steigen kommune i Nordland
* Skorpa (Dønna) – ei øy i Dønna i Nordland
* Skorpa (Kristiansund) – ei øy i Kristiansund i Møre og Romsdal
* Skorpa (Herøy) – ei øy i Herøy på Sunnmøre i Møre og Romsdal
* Skorpa (Flora) – ei øy i Flora kommune i Sogn og Fjordane
* Skorpa (Hyllestad) – ei øy i Hyllestad i Sogn og Fjordane
* Skorpa (Gulen) – ei øy i Gulen i Sogn og Fjordane
* Store Skorpa – ei øy i Austevoll i Hordaland
* Skorpa (Bykle) – et fjell i Bykle i Aust-Agder
* Skorpa (Suldal) – et fjell i Suldal i Rogaland
* Skorpa (Hol) – et fjell i Hol i Buskerud
* Skorpa fuglereservat – et naturreservat på Svalbard

Navnets betydning
-----------------

Skorpa finnes som navn på øyer og holmer mange steder langs kysten, i noen tilfeller også som fjellnavn inne i landet. Det er også navnet på flere gårder. I noen tilfeller går navnet helt tilbake til middelalderen. Det er nevnt av Snorre i *Sagaen om Magnus Erlingsson*, i Aslak Bolt sin jordebok og i skattelistene for tiendpengeskatten. Navnet kan opprinnelig ha vært *Skarpa* og ha sammenheng med adjektivet *skarp*. Ifølge *Norsk Ordbog* av Hans Ross 1895 betyr ei *skorpa* en *skarp arrig og vrangvillig kvinne*. 

Skorpa er også brukt som slektsnavn, og per mars 2005 hadde 21 personer dette navnet.

Se også
-------

* Skorpen
* Skorpo

Eksterne lenker
---------------

* Forklaring til navnet Skorpen i Kinn ifølge O. Rygh *Norske Gaardnavne*

  

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Skorpa*.
**Eri-TV** er en forkortelse for Eritreisk TV og refererer normalt til Eri-TV1, den første TV-kanalen i Eritrea. Sendingene startet i januar 1993 med hjelp av et team fra Canada.

Eri-TV1 kringkastes internasjonalt via satellitt sammen med sin søsterradiostasjon, Dimtsi Hafash. Sendinger på Eri-TV1 er vanligvis enten nyheter, musikkvideoer, eller dramaer. Både nasjonale og internasjonale filmer vises også på kanalen.

Eri-TV1 kringkastet for det meste på tigrinja, arabisk, engelsk og tigre, samt noen programmer på amharisk, somali og oromo.

Eri-TV2 er den andre tv-kanalen i Eritrea. Den sendes kun innenlands. Eri-TV2 kringkaster idrett nasjonalt og internasjonalt.

Nye kanaler
-----------

Den eritreiske informasjonsministeren, Ali Abdu Ahmed, avslørte at hans departement har planer om å innføre seks nye nye TV-kanaler og en rekke FM-radiostasjoner i den nærmeste fremtid. Han fortsatte med å si at det totale antallet TV-kanaler snart vil stige til åtte.

Følgelig vil ERI-TV-kanaler bli gruppert i åtte forskjellige programkanaler og vil få navnene ERI-News, ERI-Cultur, ERI-Nature, ERI-Education, ERI-Diaspora, ERI-Sport, ERI-Movie og ERI-Children.

I de siste 20 årene har departementet gjort enorm fremgang i gjennomføringen og innføring av ulike programmer, herunder utvikling av infrastruktur og teknisk kompetanse, oppgradering av kringkastingsstasjoner og utvidelse av dekningen, digitalisering av utstyr og pleiing av kompetent arbeidskraft.

«Vi er nå 100 % digitalisert», sa Ali Abdu Ahmed. «Vi er nå på vei til å sende High Definition (HD).»

Minister Ali avslørte også at i tråd med den fullstendige transformasjonen av Radio 'Dimtsi Hafash i eendigitalisert virkemåte, vil alle store byer i Eritrea snart ha sin egen FM-radio-overføring og program.

Eksterne lenker
---------------

* Eri-TV live broadcasting 24 Hours, Eritrean television in more than 5 different languages
* *TesfaNews*: Ministry to Launch Six New TV Channels and a number of FM Radio Stations Arkivert 11. november 2011 hos Wayback Machine. (8. november 2011)
**Salvador Artigas** (født 23. februar 1913 i Barcelona, død 6. september 1997 i Benidorm) var en spansk tidligere fotballspiller og -trener.

Artigas var med i FC Barcelonas fotballakademi, og fikk spille i 1930-31-sesongen. Borgerkrigen kom i veien for videre utvikling av karrieren. Under krigen var han pilot for republikanerne, og han emigrerte til Frankrike rett etterpå. 

Som fotballspiller spilte han dermed for franske lag som 1938 – 1939 FC Girondins de Bordeaux (1938–1939), Le Mans Union Club 72 (1939–1944) og Stade Rennais FC (1944–1949). I 1949 returnerte han til Spania og Real Sociedad, der han spilte i tre sesonger, før han mot slutten av karrieren returnerte til Stade Rennais (1952–1955).

Som trener begynte han i Stade Rennais, som han også spilte for, til 1955. Deretter returnerte han til Real Sociedad, denne gangen som trener. I denne perioden markerte han seg ikke som trener, og laget forble på nedre del av midten på tabellen. Da han returnerte til Bordeaux som trener, fikk han imidlertid til et bedre resultat, og fikk laget opp til den øverste divisjonen og nær toppen av den i de syv årene han var der.

Artigas ble også med på en nødløsning sammen med Luis Molowny og Miguel Muñoz som medtrener for Spanias herrelandslag i fotball etter at Eduardo Toba hadde blitt avskjediget. Trioen fikk fire kamper for Spania i 1969 før de ble erstattet av László Kubala. Det ble to seire, ett uavgjort og ett tap. Dette var, per juli 2012, siste gang i historien til det spanske landslaget at trenerposisjonen var delt.

Etter den korte landslagskarrieren, gikk Artigas videre i trenerkarrieren med Elche CF, Athletic Bilbao og Sevilla FC, alle i én sesong hver. I 1973 la han opp som trener.

Artigas døde av hjerteinfarkt den 6. september 1997 i Benidorm, der han hadde bodd i over 30 år.

Referanser
----------

1. ↑   transfermarkt.com, Transfermarkt spiller-ID 313789, besøkt 9. oktober 2017[Hentet fra Wikidata]

Eksterne lenker
---------------

* (en) Salvador Artigas – Transfermarkt Rediger på Wikidata

* (en) Salvador Artigas – Transfermarkt (manager) Rediger på Wikidata

* (en) Salvador Artigas – WorldFootball.net Rediger på Wikidata

* (en) Salvador Artigas – FootballDatabase.eu Rediger på Wikidata
* Muere Salvador Artigas, ex técnico de la selección y del Barcelona – El País, 10. september 1997, hentet 19. juli 2012

| * v
* d
* r
Spanias landslagstrenere i fotball |
| --- |
|  | 
* Francisco Bru
* José Berraondo
* Ruete
* Berraondo
* González
* Mateos
* Iraola
* Brage
* Parages
* Cernuda
* Álvarez
* Rubiera
* Videa
* Alzaga
* Montalt
* Román
* García
* Lopez
* Quincoces
* Pasarín
* Coronado
* Eizaguirre
* Quesada
* Iceta
* Alcántara
* Zamora
* Escartín Morán
* Iribarren
* Bartolomé
* de Valle
* Millas
* Jurjo
* Meana
* Costa
* Lasplazas
* Gabilondo
* Herrera
* Villalonga
* Balmanya
* Toba
* Molowny
* Artigas
* Muñoz
* Kubala
* Santamaría
* Suárez
* Miera
* Clemente
* Camacho
* Sáez
* Aragonés
* Del Bosque
* Lopetegui
* Hierro
* Luis Enrique
* Moreno

 |  |
**Skorp** (søvn, puss, sov) er en samling av "avfallstoffer" fra tårefilmen og samler seg i øyekroken i løpet av natten. Hvis man får mye skorp kan det skyldes øyebetennelse eller øyekatarr. Øyet prøver derfor å "rydde opp" i øyebetennelsen og det gjøres ved at hvite blodceller og tårevæskeproduksjonen øker for å "spise opp" bakteriene, og det skaper mye skrop i øyekroken. Man kan også ha mer skorp i øynene når man har døgnlinser (linser man kan sove med) enn når man ikke har det. Så lenge tårefilmen blir forstyrret fra sin vanlige form. 

  

Øyevæsken som skaper skorpen består av 3 lag; 
1. Vannlag som produseres i tårekjertelen
2. Slimlag som produseres av kjertler på innsiden av øyelokket
3. Oljelag som produseres av kjertler på våtkanten like ved øyevippene.

Oljelaget er viktig for at tårefilmen ikke skal fordampe. Slimlaget er der for at tårefilmen skal gli fint over øyet. I tårefilmen er det en rekke proteiner, som f.eks albumin, globulin og lysozym. De har blant annet en bakteriedrepende effekt og "rydder" opp i partikler, støv og mikroorganismer som ikke skal være der. I løpet av en dag samler det seg mye i tårefilmen: støv, pollen, ulike celler fra øyet, proteiner osv. Disse blir ved blunk samlet og dyttet mot øyekroken ved nesa og kommer ut som slimklumper om dagen, men om natten størkner det i øyekroken og ser ut som skorp.
**Leonardo Grosso della Rovere** (født 1464 i Savona som var en egen bystat, død 17. september 1520 i Roma) var en av Den katolske kirkes kardinaler. Han var biskop av Agen i Frankrike.

Liv og virke
------------

### Bakgrunn

Leonardo Grosso della Rovere var sønn av Antonio Grosso og Maria della Rovere, som tilhørte huset della Rovere. Han var grandnevø av pave Sixtus IV og nevø til kardinal Girolamo Basso della Rovere. En av hans brødre, Clemente Grosso della Rovere, ble også kreert krdinal.

### Prest, biskop

Etter studier i kirkerett og borgerlig rett flyttet han til Roma, og ble kannik ved Peterskirken. Den 9. desember 1487 ble han utnevnt til biskop av Agen. Han innehadde den bispestoln til 22. mars 1519.

### Kardinal

Han ble kreert til kardinal i desember 1505 av pave Julius IIs annet konsistorium, med *Santi Apostoli* som tittelkirke; senere gikk han over til *Santa Susanna* og til sist til *San Pietro in Vincoli*.

Han var pavelig legat til Viterbo og deretter til Perugia som var egen bystat, og senere som den franske konges ambassadør til Pavestolen.

Referanser
----------

1. ↑   CERL Thesaurus, CERL-ID cnp02078339, besøkt 9. oktober 2017[Hentet fra Wikidata]
2. 1 2 3 4 5 6  Miranda, Salvador. «BASSO DELLA ROVERE, Girolamo (1434-1507)». *The Cardinals of the Holy Roman Church*. Florida International University.

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND
 |
| Artikkelen inngår i serien om
**Frelsesarmeen** |
| --- |
|  |
| **Frelsesarmeen** |
| Frelsesarmeen
Kategori Frelsesarmeen
Frelsesarmeens korps
Kjente Frelsesarmeoffiserer
Kjente Frelsesarmesoldater |
| **Bakgrunn** |
| Kristendom
Protestantisme
Pietisme
Den anglikanske kirke
Metodisme |
| **Viktige personer** |
| William Booth
Hanna Ouchterlony
Othilie Tonning |

**Salvasjonist** er fellesbetegnelsen på medlemmer (tilhørige, soldater og offiserer) i Frelsesarmeen, det vil si de som assosierer seg med bevegelsens lære – «salvasjonismen». Begrepet er en fornorskning av det engelske «Salvationist» som ble den naturlige fellesbetegnelsen på soldater og offiserer i *The Salvation Army*.

Begrepene frelsessoldater og frelsesoffiserer nyttes også for Frelsesarmeens arbeidende. Organisasjonen selv oppgir å ha 1,15 millioner soldater (2014).

De aller fleste som kaller seg salvasjonister har undertegnet det som tidligere ble kalt Frelsesarmeens krigsartikler, men som i dag kalles 'Frelsessoldatens Pakt'[*død lenke*]. Dersom en salvasjonist påtar seg et lokalt, ulønnet lederansvar, undertegnes vanligvis en forpliktelse som beskriver innholdet i tjenesten og ansvaret denne påtar seg. Det er ikke er krav fra Frelsesarmeen at en salvasjonist skal undertegne disse.

Referanser
----------

1. ↑  Clifton, Shaw (1999). *"Who are these salvationists?"*. London: Crest Books. ISBN 978-0965760164.
2. ↑  «Statistics», The Salvation Army International.

Eksterne lenker
---------------

* salvationarmy.org: intervju med Verdenslederen, general Shaw Clifton
**Futakuchi-onna** (二口女) er en type *yōkai*. Navnet består av tre kanji: 二 (futa) som beyr «to», 口 (kuchi) som betyr «munn» og 女 (onna) som betyr «kvinne». Futakuchi-onna har en vanlig munn, og en ekstra munn plassert på baksiden av hodet, under håret.

I japansk mytologi, tilhører futakuchi-onna den samme type historier som *rokurokubi*, *kuchisake-onna* og *yama-uba*, kvinner som er rammt av forbannelser som gjør dem til *yōkai*. Kvinnenes overnaturlige evner blir ofte holdt skjult i disse historiene, til de avsølers i siste øyeblikk.

Munnen i bakhodet vil begynne å mumle trusler, og forlange mat. Hvis den ikke får mat, hyler den høyt og forårsaker kvinnen store smerter. Til slutt vil kvinnens hår begynne å bevege seg som et par slanger, og gi munnen muligheten til å forsyne seg selv av kvinnens måltider.

En futakuchi-onna blir ofte sett på som en kvinne som lar stebarnet sitt sulte til døde, mens hennes egne barn får mer enn nok mat. Det antas at ånden til det forsømte stebarnet bosetter seg i stemorens kropp for å ta hevn. En historie forteller om en slik gjerrig kvinne som fikk den ekstra munnen da hun ved et uhell ble hogd i hodet av en øks mens ektemannen hogde ved, og at såret aldri grodde.

Andre ganger er futakuchi-onna kvinner som aldri spiser, og er etterspurt av gjerrigknarker som koneemne. I disse tilfellene vil den ekstra munnen spise dobbelt så mye mat som den normale munne ville ha gjort.

«Konen som aldri spiste»
------------------------

Dette er en av de mest kjente og prototypiske historiene om en futakuchi-onna.

«I en liten landsby bodde det en gjerrig mann helt alene, etter som han ikke orket tanken på å måtte betale for mat til en eventuell kone.

En dag møtte han en kvinne som ikke spiste noe som helst, og han giftet seg umiddelbart med henne. Fordi hun aldri spiste noe, men allikevel arbeidet hardt, var den gamle gjerrigknarken ekstremt begeistret for henne. Men han begynte snart å lure på hvorfor rislageret stadig ble mindre.

Så en dag latet han bare som om han dro på jobb, mens han i virkeligheten ble han igjen hjemme for å spionere på sin nye kone. Til sin skrekk fikk han se konens hår dele seg og avsløre en ekstra munn i bakhodet hennes. Hun slo ut håret, som deretter strakk seg ut som fangarmer og skuffet risen inn i den griske munnen.»

Portal: Litteratur
Steingjerde i utmark, Sotra
to steingarder og grønn engSteingard på Nærland
Et **steingjerde**, eller **steingard**, er et gjerde av stein.

Stein er et vanlig forekommende materiale i mange distrikter. Kvalitet og form på steinen tilsa imidlertid at gjerdet måtte bygges forskjellig, alt etter hvor man fant stein.

På Jæren finner man mange gjerder som trolig har lagt på samme steder fra førhistorisk tid. Steinen der var en del av moreneavsetningen fra siste istid, og måtte dels ryddes unna for å få åkeren sammenhengende og dels kom stadig ny stein opp på grunn av temperatursvingninger og at landet fortsatt hever seg. Steinen som kom opp stammet fra mange kanter, men mye var avrundet under transporten. Gjerdene på sørjæren er brede og bygd med store hulrom.

Grunnen på Nordjæren inneholder mere skifer. Lagene er bølget og smuldrer lettere. Gjerdene er noe smalere og mere firkantet i profil. Dette går igjen oppover store deler av vestlandet, der man mange steder hadde tilgang til sandstein som lå lagvis og lot seg hogge opp til byggestein. Gjerdene ble bygd opp med flere lag innafor hverandre og stein på kryss og tvers for at det samlede byggverket skulle holde lenge.

Eksterne lenker
---------------

* Skien, John (programansvarlig/kommentar); Edvinsen, Tom (foto/redigering) (1999). «Glimt av Norge : steingardane på Jæren». tv.nrk.no. Besøkt 19. mars 2021.

|  |  |
| --- | --- |
| Oppslagsverk/autoritetsdata | Store Danske Encyklopædi
 |
En litisk kjern i kvartsitt fra Spania.
**Litisk kjerne** eller en **steinblokk** er et utgangspunkt for tilvirkning av redskaper av stein. Fra en kjerne blir det slått et avslag. Innen arkeologi betegner litisk kjerne en særegen artefakt eller kulturgjenstand som er et resultat av praksisen med litisk reduksjon ved at flak slås eller bankes av en større stein med det mål å utforme et hendig og hensiktsmessig redskap.

I denne forstand er en kjerne det som er resultatet etter at et eller flere flak fra en verktøystein som kalles en steinhammer eller knakkestein. Kjernen er merket med de positive arrene til disse flakene. Overflatearealet til kjernen som mottok de nødvendige slagene for å løsne flakene, refereres til som slagplattformen. Kjernen kan kastes eller formes videre til et kjerneverktøy, slik det kan sees i noen typer håndøkser.

Referanser
----------

1. ↑  «knakkestein», Kulturhistorisk museum, Universitetet i Oslo
2. ↑  Andresen, Knut Reidar; Arntsen, Øyvind (4. oktober 2012): «Knakkesteiner», NRK
3. ↑  Goodale, Nathan B. et al (2009): «14 - Lithic Core Reduction Techniques: Modeling Expected Diversity», Andrefsky, Jr, William, red.: *Lithic Technology. Measures of Production, Use and Curation*, Cambridge University Press, Online ISBN 9780511499661

Eksterne lenker
---------------

* (en) Lithic cores – kategori av bilder, video eller lyd på Commons Rediger på Wikidata
***The Conflict*** er en amerikansk stumfilm fra 1916, regissert av Ralph Ince.

Handling
--------

Madeleine og Jeanette higer etter kjærligheten til den samme mannen. Den ene kvinnen er attraktiv, men fattig og tilbyr ham kjærlighet. Den andre kvinnen er også vakker og livlig, men langt mer velstående. Hun kan tilby mannen alt penger kan kjøpe. Den velstående kvinnen vinner snart mannen. Men Jeanette hater Madeleine så mye, at hun sørger for at faren hennes mister jobben sin. Dette tvinger Madeleine til å forlate skolen, og skaffe seg arbeid for å tjene penger. Madeleine får roller på teater, og flere år senere er hun en populær skuespillerinne. Jeanette har i mellomtiden forkastet sin første store kjærlighet, til fordel for Henry Mortimer - en ung advokat som hun har blitt nært knyttet til. 

Mortimer blir imidlertid forelsket i Madeleine, som bare betrakter ham som en av hennes beundrere. Når Jeanette krever at Madeleine skal gi opp Mortimer, bestemmer Madeleine seg for å heller gifte seg med ham. Men hun møter snart hennes første kjærlighet igjen, og hennes gamle følelser til ham gjenopplives. Men når han blir skutt og drept, tror Madeleine at Mortimer står bak - samtidig som Mortimer tror at Madeleine står bak dette dødsfallet. Men under rettssaken bryter Jeanette sammen, og tilstår at det egentlig var hun som hadde myrdet ham.

Skuespillere
------------

* Lucille Lee Stewart som Madeleine Turner
* Jessie Miller som Jeanette Harcourt
* Huntley Gordon som Henry Mortimer
* Wilfred Lytell som Paul Moraunt
* Frank Currier som John Turner

Referanser
----------

1. ↑  THE CONFLICT

Eksterne lenker
---------------

* (en) *The Conflict* på Internet Movie Database Rediger på Wikidata

* (en) *The Conflict* på American Film Institute Rediger på Wikidata
**Damlitjernet**, eller **Damlitjennet** (offisiell skrivemåte), er et tjern mellom Tronbøl og Skarnes i Sør-Odal. Det ligger på 164 meter over havet, og er for den største delen omgitt av myr. Tjernet har bestander av mort, abbor og gjedde. Damlibekken renner ut i nordenden av tjernet og ned til Glåma.

I tidligere tider antok man slikt nordrennende vann som hellig. Derfor var det vanlig å vanne opp hester i bekken første juledag. Dette skulle gjøre hestene friske og motstandsdyktige. Helt fra Galterud kom det hester.

Det går en fin tursti rundt hele tjernet. Tidligere gikk bygdevegen over Trantåsen nord for tjernet.

Damlitjennet var i tidligere tider vannkilde for Skarnes.

Referanser
----------

1. ↑  «Værvarsel for Damlitjennet i Sør-Odal (Hedmark)». yr.no. Arkivert fra originalen 15. august 2009. Besøkt 15. august 2009. «Informasjon om stedsnavnet \* Godkjente skrivemåter: Damlitjennet (vedtatt av Kartverket i 1998). \* Ikke-godkjente skrivemåter: Damlitjernet (avslått i 1998).»
***The Conspiracy of Pontiac*** er en amerikansk stumfilm fra 1910, regissert av Sidney Olcott.

Handling
--------

Major Gladwynn, kommandant ved Fort Detroit i 1763, hadde erklært sin kjærlighet til en ung, vakker indianer-kvinne. I løpet av denne perioden var indianer-høvdningen Pontiac på høyden av sin makt, og han hadde sendt utsendinger som oppfordret til krig i håp om å drive vekk alle de hvite nybyggerne fra området. De endelige planene deres innebar blant annet å ta kontroll over den samme festningen som major Gladwynn hadde det øverste ansvaret for.

Men Gladwynn hadde imidlertid blitt informert om disse planene fra den indiske kvinnen han var så glad i, så major Gladwynn og hans soldater var godt forberedt - og erobringen av fortet ble snart forhindret.

Skuespillere
------------

* Gene Gauntier
* Robert G. Vignola
* Jack J. Clark som Major Gladwynn
* Arthur Donaldson

Referanser
----------

1. ↑  THE CONSPIRACY OF PONTIAC
2. ↑  Bertil O. Österberg. *Colonial America on Film and Television: A Filmography*

Eksterne lenker
---------------

* (en) *The Conspiracy of Pontiac* på Internet Movie Database Rediger på Wikidata
*For filmen med samme navn som engelsk originaltittel: se Det lille Lola vil* 

**Damn Yankees** var et amerikansk rockeband dannet i 1989. Bandet var en såkalt *supergruppe* bestående av bandmedlemmer fra allerede kjente band. Medlemmene var gitarist Ted Nugent, Jack Blades på bassgitar og vokal, kjent fra Night Ranger, Tommy Shaw på gitar og vokal, tidligere kjent fra Styx og Michael Cartellone på trommer.

Deres selvtitulerte debutalbum inneholdt hitsinglene *Comin' Of Age*, *Damn Yankees* og metallballaden *High Enough*. Etter albumutgivelsen dro Damn Yankees ut på en halvannet års verdensturné. I 1992 kom album nummer to, *Don't Tread*, som solgte mindre enn det første, men inneholdt hitene *Don't Tread On Me*, *Mister Please*, *Where You Goin' Now* og *The Silence Is Broken*.

Diskografi
----------

* *Damn Yankees* (1990)
* *Don't Tread* (1992)

Eksterne lenker
---------------

* (en) Damn Yankees på Discogs Rediger på Wikidata

* (en) Damn Yankees på MusicBrainz Rediger på Wikidata

* (en) Damn Yankees på Spotify Rediger på Wikidata

* (en) Damn Yankees på Songkick Rediger på Wikidata

* (en) Damn Yankees på Last.fm Rediger på Wikidata

* (en) Damn Yankees på Genius — sangtekster Rediger på Wikidata

* (en) Damn Yankees på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |
**Vidar Bahus** (født 5. juni 1965) er en norsk tidligere fotballspiller som spilte keeper på flere forskjellige lag i Hordaland. Han er fra Os i Hordaland og ble for sine prestasjoner ofte kalt *Trollmannen fra Os*.

Vidar Bahus startet sin fotballkarriere i Os Turn Fotball og gikk til Fyllingen Fotball i 1990 hvor han ble en av klubbens mest populære spillere. Han tilskrives mye ære for at klubben rykket opp til det øverste nivået foran 1990-sesongen.

Bahus spilte i perioden 1995 til 1999 i Brann og fikk totalt 55 seriekamper, 14 cupkamper og 9 europacupkamper. Høydepunktet i hans karriere var utvilsomt møtene med Liverpool FC i kvartfinalen i UEFAs cupvinnercup 1997. Han var da ikke klubbens førstevalg på keeperplassen, men en tabbe av klubbdirektøren gjorde at midtbanespiller Jan Ove Pedersen og keeper Birkir Kristinsson manglet de nødvendige formaliteter for å være spilleberettiget til disse oppgjørene. Han ble på forhånd utpekt som Branns svakeste punkt av engelsk presse, og særlig ble det harselert med at han på tidspunktet han ble hentet til Brann jobbet som bussjåfør.

I 1990 spilte Fyllingen cupfinale etter å ha slått Brann i semifinalen. Her var Bahus ute med skade, og Bjarte Flem steppet inn som keeper. Med Bahus i mål tapte de 5-1 mot Rosenborg i finalen. I 1995 opplevde han igjen å tape en cupfinale for Rosenborg, denne gangen som brannspiller. I 1997 tok han sølv i serien med Brann.

Etter å ha lagt opp som fotballspiller har Bahus fortsatt som trener for juniorlaget i moderklubben Os Turn Fotball.

Referanser
----------

1. ↑   transfermarkt.com, Transfermarkt spiller-ID 106839, besøkt 9. oktober 2017[Hentet fra Wikidata]
2. ↑  Hva gjør du nå, Vidar Bahus? Nettavisen

Eksterne lenker
---------------

* (en) Vidar Bahus på Internet Movie Database Rediger på Wikidata
* (en) Vidar Bahus – Transfermarkt Rediger på Wikidata

* (en) Vidar Bahus – FBref Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Handikap** i golf er en målestokk for en spillers spilleferdighet. Handikaptallet gir uttrykk for hvor mange flere slag enn banens *par* spilleren vanligvis vil bruke. Handikap utjevner forskjellen i spillestyrke, og legger dermed til rette for at spillere på forskjellig nivå kan konkurrere mot hverandre.

Handikapsystemet administreres av golfklubber eller nasjonale golfforbund og gjelder i prinsippet over hele verden. De fleste klubber krever et visst handikap, det vil si et gitt ferdighetsnivå, før man får lov å gjestespille på banen.

Det benyttes ikke handikap i profesjonell golf.

Eksterne lenker
---------------

* Klubbhandicap (Norges Golfforbund)

| * v
* d
* r
Golfterminologi |
| --- |
| Golfscore | 
* Hole in one
* Kondor (-4)
* Albatross (-3)
* Eagle (-2)
* Birdie (-1)
* Par (0)
* Bogey (+1)

 |
| Golfslag | 
* Backspin
* Chip
* Draw
* Duff
* Fade
* Hook
* Mulligan
* Pitch
* Putt
* Shank
* Slice

 |
| Banen | 
* Bunker
* Divot
* Dogleg
* Fairway
* Green
* GUR
* Links
* Out of bounds
* Rough
* Tee
* Vannhinder

 |
| Golfutstyr | 
* Driver
* Peg
* Spoon
* Stimpmeter
* Wedge
* Wood
* Jern
* Golfball

 |
| Annet | 
* Caddie
* Cut
* Dormie
* Dropp
* Fore
* Fourball
* Foursome
* Greens in regulation
* Greenfee
* Greenkeeper
* Handikap
* Loft
* Major
* Matchspill
* Pengeliste
* Playoff
* Scramble
* Scrambling
* Slagspill
* Slope
* Straffeslag
* Tour

 |

Portal: Golf
**Nationella bordningsgruppen** er en spesialavdeling i den svenske Kustbevakningen som bistår Nationella insatsstyrkan (NI) i politiet med båtførere og innsatsbåter. Målet med virksomheten er å transportere NI til maritime mål så fort som mulig.

Nationella bordningsgruppen består av båtførere som har beredskap døgnet rundt, året rundt. Gruppens hovedoppgave er å være båtførere for politiet og NI ved terrorisme eller andre særlige hendelser i marint miljø. Båtførerne bistår med den kompetanse som kreves for under vanskelige forhold, på en sikker måte, å føre båter i høy hastighet og dermed gjøre det mulig for NI å utføre sitt oppdrag.

Utover å transportere NI har Nationella bordningsgruppen ansvaret for

* sammen med andre funksjoner på Kustbevakningens operative avdeling å gi støtte til politiet og NI ved terrorisme eller andre særlige hendelser i marint miljø
* å gjennomføre bordinger utover normalbildet som nasjonal ressurs i Kustbevakningen
* å representere Sverige i Atlas Naval Group (Europas samarbeidsorgan for antiterrorstyrker).

Samarbeidet mellom Polismyndigheten og Kustbevakningen ble innledet i 2006 som et prosjekt som i begynnelsen var finansiert av Myndigheten för samhällsskydd och beredskap. Prosjektet gikk ut på å kartlegge i hvilken grad Kustbevakningen kunne bistå Polismyndigheten med sin kompetanse ved oppdrag til sjøs der NI tilkalles. Konklusjonen var at noe av det Kustbevakningen kunne bidra med, var å stille med båtførere som til enhver tid var trent på å utføre slike oppdrag.

I 2008 ble det gjennomført en større verifiseringsøvelse hvoretter prosjektet overgikk til et permanent samarbeid mellom myndighetene. Personalet til bordingsgruppen rekrutteres internt i Kustbevakningen med særskilte opptakskrav for tjenesten.

Referanser
----------

1. ↑  Kustbevakningen. «Nationella insatsstyrkan - Kustbevakningen». *www.kustbevakningen.se* **(svensk)**. Arkivert fra originalen 19. oktober 2018. Besøkt 2. desember 2018.

Eksterne lenker
---------------

* Om Nationella insatsstyrkan på Kustbevakningens hjemmesider Arkivert 19. oktober 2018 hos Wayback Machine. – besøkt 2. desember 2018.
**The Cool Kids** er en hiphop-duo fra Chicago, Illinois og Detroit, Michigan. Duoen består av Antoine «Mikey Rocks» Reed, som opprinnelig er fra Matteson, Illinois, og Evan «Chuck Inglish» Ingersoll, som opprinnelig er fra Mount Clemens, Michigan.

The Cool Kids' musikk har blitt utgitt primært via deres MySpace-side, men har blitt signert til uavhengige Chocolate Industries via deres egen label C.A.K.E. Recordings.

Historie
--------

Medlemmene i The Cool Kids møttes i 2005 da Reed fant en melodi på MySpace som Ingersoll hadde produsert.
De ble inspirert av gullalderens hiphop og artister som Eric B. & Rakim og LL Cool J.
Ingersoll endte opp med å få booket et show med Josh Yngre fra Flosstradamus. På showet møtte duoen DJ Diplo som tilbø dem en mixtape avtale for deres uutgitte sanger. Mixtapen endte opp med å bli kalt Totally Flossed og ble utgitt på hans plateselskap Mad Decent, selv om det, men det til slutt ble utgitt på C.A.K.E. Recordings.
The Cool Kids signerte også en gang med Fool's Gold Records, men forlot selskapet etter kun ha spilt inn en sang. Duoen forlot Fool's Gold etter at de følte at de ikke fikk nok oppmerksomhet: «When your boss is on tour with Kanye West, it’s easy to have timelines missed» sa Chuck i et intervju.

Album
-----

* 2007: Totally Flossed Out
* 2008: The Bake Sale
* 2008: That's Stupid!
* 2009: When Fish Ride Bicycles

Eksterne lenker
---------------

* Offisielt nettsted Rediger på Wikidata

* (en) The Cool Kids – kategori av bilder, video eller lyd på Commons Rediger på Wikidata

* (en) The Cool Kids – galleri av bilder, video eller lyd på Commons Rediger på Wikidata
* (en) The Cool Kids på Apple Music Rediger på Wikidata

* (en) The Cool Kids på Discogs Rediger på Wikidata

* (en) The Cool Kids på Discogs Rediger på Wikidata

* (en) The Cool Kids på MusicBrainz Rediger på Wikidata

* (en) The Cool Kids på SoundCloud Rediger på Wikidata

* (en) The Cool Kids på Spotify Rediger på Wikidata

* (en) The Cool Kids på Songkick Rediger på Wikidata

* (en) The Cool Kids på Last.fm Rediger på Wikidata

* (en) The Cool Kids på AllMusic Rediger på Wikidata
* The Cool Kids på Twitter Rediger på Wikidata

* The Cool Kids på Facebook Rediger på Wikidata

* The Cool Kids på Instagram Rediger på Wikidata

* The Cool Kids på Myspace Rediger på Wikidata

* The Cool Kids på Myspace Rediger på Wikidata
* Mikey sin MySpace
* Inglish sin MySpace
* Biografi

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** Discogs **·** AllMusic
 |
**François Bourque** (født 18. november 1984 i New Richmond, Québec) er en kanadisk tidligere alpinist.

Hans største triumf kom under junior-VM 2003 i Serre Chevalier, der han tok gullmedaljen i Super-G. Ett år senere, under junior-VM 2004 i Maribor, hadde han enda større suksess. I tillegg til gullmedalje i kombinasjonen tok han også bronsemedaljer i utfor og Super-G.

Han deltok i sitt første verdenscuprenn i november 2002, få dager etter at han fylte 18 år. 20. februar 2005 kom han på tredjeplass i super-G-rennet i Garmisch-Partenkirchen, og kunne stå på seierspallen for første gang. Hans beste resultat er to andreplasser i storslalåmrenn, i desember 2006 i Hinterstoder og 3. mars 2007 i Kranjska Gora.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 20. februar 2005 | Tysklands flagg Garmisch-Partenkirchen | Super-G | 3 |
| 18. desember 2005 | Italias flagg Alta Badia | Storslalåm | 3 |
| 21. desember 2006 | Østerrikes flagg Hinterstoder | Storslalåm | 2 |
| 3. mars 2007 | Slovenias flagg Kranjska Gora | Storslalåm | 2 |

Eksterne lenker
---------------

* (en) François Bourque – Olympedia Rediger på Wikidata

* (en) François Bourque – Sports-Reference (OL-resultater – arkivert) Rediger på Wikidata

* (en) François Bourque – FIS (alpint) Rediger på Wikidata

* (en) François Bourque – ski-db.com Rediger på Wikidata
Polske skiløpere i Vorokhta, 1922. Henryk Mückenbrunn er nummer to fra høyre.
**Henryk Mückenbrunn** (født 1903 i Zakopane, død 1956 i Vallée Blanche) var en polsk skiløper som representerte SN PTT Zakopane. Han ble sju ganger polsk mester på ski. I 1923 vant han 18 km langrenn. Året etter tok han hele fire nasjonale mesterskap, i hopp, kombinert, langrennsstafett og hinderløp på ski. I 1925 vant han igjen hopp og kombinert. Han ble også tsjekkoslovakisk mester i kombinert i 1926.

Mückenbrunn skal ha vært påmeldt til OL-hopprennet i Chamonix i 1924, men han deltok ikke, antakelig fordi han brakk beinet før mesterskapet. I det første VM i Johannisbad i 1925 fikk han 29.-plass på 18 km langrenn og 44.-plass i hopp.

Han reiste fra Zakopane i 1926 og slo seg ned i Chamonix i Frankrike. Lite er kjent om hvorfor han forlot Polen, men det antas at han kan ha desertert fra militærtjeneste. I Chamonix jobbet han som skiinstruktør og etablerte sin egen skiskole. Han arbeidet også som tennislærer, og var på 1930-tallet professor i kroppsøving ved Universitetet i Lyon. I 1933 besøkte han Polen i forbindelse med de jødiske vinterlekene maccabiaden, som ble arrangert i Zakopane. Under 2. verdenskrig holdt han seg i dekning, men det er kjent at han loset flyktninger fra Frankrike til det nøytrale Sveits.

Henryk Mückenbrunn omkom i en snøstorm i Vallée Blanche ved Chamonix i 1956.

Referanser
----------

1. 1 2   Autorités BnF, oppført som Henryk Mückenbrünn, BNF-ID 110273576[Hentet fra Wikidata]

Kilder
------

* Skijumping.pl: Henryk Muckenbrunn "Miki"– narciarz z Janosikową odwagą... (skrevet av Wojciech Szatkowski, 9. februar 2009, besøkt 1. september 2015)
* Adam Kwieciński: Hoppresultater (besøkt 1. september 2015)
* Memories of the Olympic Winter Games: Resultater skihopping, vinter-OL 1924 (besøkt 1. september 2015)

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
«Victoria» har flere betydninger.

**Victoria stasjon** er en jernbane- og undergrunnsstasjon i City of Westminster, London. 

Stasjonen betjener tog til Kent (plattformene 1–8) og til Surrey og Sussex inkludert London Gatwick lufthavn og Brighton (plattformene 9–19). Undergrunnsstasjonen ligger nord for jernbanedelen, og har to billetthaller. Den som ligger nærmest betjener Victoria-linjen, mens den som ligger litt lenger nordover betjener linjene Circle og District. 

Omkring 800 meter sørvest for stasjonen ligger Victoria busstasjon, som er hovedbussterminal for London, med avganger til hele Storbritannia og kontinentet.

Historie
--------

Victoria stasjon startet som to stasjoner, en østlig for *London, Chatham and Dover Railway Company*, og en vestlig for *London, Brighton and South Coast Railway*. Den østlige delen er bygget i edvardiansk stil med barokke elementer. Materialet er hvit sten. Fasaden ble tegnet av Arthur Blomfields arkitektfirma og fullført 1908–10. Den vestlige delen, fra 1898, er i en lignende stil, men i rød mursten. Før disse ble bygget sto det to eldre stasjoner der, fra 1858 og 1861. 

I 1924 ble de to stasjonene slått sammen ved at det ble åpnet en passasje mellom dem. Fra utsiden er det fortsatt lett å se at det dreier seg om to separate bygninger som er føyet sammen.

Stasjonshallen etter moderniseringen
I 1980-årene ble det indre av stasjonen modernisert, og det ble åpnet butikker inne i hallen og over de vestlige plattformene. 

Victorialinjen åpnet sin plattform der den 7. mars 1969, som en del av den tredje fasen i utbyggingen av linjen. 


| **Forrige stasjon** |   |  London Underground |   | **Neste stasjon**
 |
| --- | --- | --- | --- | --- |
| Sloane SquareRingbane |  | Circle-linjen Circle-linjen |  | St. James's ParkHammersmith/ringbane |
| Sloane SquareEaling Broadway/Richmond/Wimbledon |  | District-linjen District-linjen |  | St. James's ParkUpminster |
| Green ParkWalthamstow Central |  | Victoria-linjen Victoria-linjen |  | PimlicoBrixton |

| National Rail |
| *Endestasjon* |  | Inner South London Line |  | Battersea ParkLondon Bridge |
|  | Chatham Main Line |  | Wandsworth RoadDover |

Eksterne lenker
---------------

* London Victoria Station NetworkRail (Engelsk)
* London Victoria Station National Rail Enquiries (Engelsk)
* Victoria Station Transport for London (Engelsk)
* Victoria Underground Station Transport for London (Engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** GND **·** GeoNames
 |
**Svartsjön**, også kalt *Svarttjärn*, er en liten innsjø i den delen av Hanveden som ligger i Haninge kommune på Södertörn, sør for Stockholm, og i landskapet Södermanland.

Innsjøen ligger i Natura 2000-området «Hanveden», som utgjør deler av skogsområdet Hanveden, som ligger på grensen mellom kommunene Haninge og Huddinge. Noen hundre meter nordøst for Svartsjön ligger Paradisets naturreservat.

På nordsiden av Svartsjön, som for det meste har mosedekkede bredder, er det en klippe som ofte brukes som rasteplass, og som passeres av Sörmlandsleden.

Nærliggende innsjøer er Öran (ca to kilometer nordøst, eller tre km langs Sörmlandsleden), Långsjön (et par hundre meter lengre vest for Svartsjön) og Trehörningen (noen hundre meter lengre bort).

Referanser
----------

1. ↑  Sjöareal och sjöhöjd, SMHI 25 november 2009, Läst 7 augusti 2011
2. ↑  Sjöareal och sjöhöjd, SMHI 25 november 2009, Läst 7 augusti 2011
3. ↑  Sjödjup och sjövolym, SMHI 25 november 2009, Läst 7 augusti 2011.
4. ↑  Sjödjup och sjövolym, SMHI 25 november 2009, Läst 7 augusti 2011.

Eksterne lenker
---------------

* Svartsjön[*død lenke*] Tyresåns vattenvårdsförbund
**Fríðrikur Hansen** (født 3. januar 1910 i Leirvík, død 12. august 1988 i Søldarfjørður) var en færøysk fisker, fagforeningsleder og politiker (Tj.). Han var medlem av det færøyske Lagtinget 1954–1970.

Han vokste opp i en fiskerfamilie som sønn av skipper Hans Hansen (Hanus hjá Fríðriki) og hustru Anna Malena Hansen. Han giftet seg i 1934 med Andrea Johannesen, som også var fra Leirvík. De bodde i Søldarfjørður og ble foreldre til senere sysselmann, lagtingsmann og minister Karsten Hansen. Familien tilhørte Brøðrasamkoman.

Han var med faren til sjøs allerede som 8-åring og ble yrkesfisker som 14-åring i 1924. Han drev fiske ved både Færøyene og Island frem til 1955. Midt på 1950-tallet ledet Hansen fiskernes fagforening på Eysturoy under de store fiskerstreikene på Færøyene, og ble viden kjent som «streike-Frederik». Han var styremedlem i landssammenslutningen Føroya Fiskimannafelag i flere år.

Hansen var innvalgt på Lagtinget fra Eysturoy 1954–1970. Hansen var også innvalgt i sognestyret (kommunestyret) i Nes 1951–1954 og 1959–1965, herav 1961–1962 og 1964–1965 som formann. Her var han blant pådriverne for havneutbyggingen i Runavík.

Referanser
----------

1. ↑  «Fríðrikur Hansen seksti». *14. september* **(færøysk)**: 2. 7. januar 1970.
2. 1 2 3  Dahl, Árni (2002). «Ævisøgur». *Løgtingið 150 – Hátíðarrit* (PDF) **(færøysk)**. 2. Tórshavn: Løgtingið. s. 282–283. ISBN 978-99918-966-5-6. Arkivert (PDF) fra originalen 4. januar 2014.
3. 1 2 3  «Fríðrikur Hansen sjeytifimm». *14. september* **(færøysk)**: 2. 5. januar 1985.
4. ↑  Rasmussen, Ingi (16. mai 1998). «Sýslumaður við fíggjarmálum». *Dimmalætting* **(færøysk)**: 3.
5. ↑  Jóansson, Tórður (2012). *Brethren in the Faeroes. An Evangelical movement, its remarkable growth and lasting impact in a remote island community* (PDF) (doktorgradsavhandling) **(engelsk)**. University of Glasgow. s. 218–219.

Portal: Færøyene
Oversikt over banen
**DDC** (Double Disc Court) er et lagspill i frisbee. Spillet består av to lag, med to spillere på hvert lag, samt to disker. Utfordringen i spillet er samspillet og «timingen» mellom de to lagkameratene.

Banen
-----

DDC kan spilles utendørs og innendørs, med en bane etter målene på tegningen.

Regler
------

Formålet med spillet er å lage så mange poeng på motstanderne som mulig. Spillet starter ved at en spiller på hvert lag holder en disk hver. En spiller ned fra tallet tre, på null (telleren sier "kast" istedenfor "null") må begge spillerne kaste disken over til sin motstanders bane. Reglene er enkle.

1) Det er kun tillat for ett lag å holde en av diskene i hånden om gangen. Hvis den ene spilleren holder en disk, må denne spiller kaste sin disk før dens medspiller griper neste disk. 

2) Den som kaster disken må sørge for at disken flyter inn i motstanderens bane. Hvis disken (på noe tidspunkt) berører bakken utenfor motstandernes bane, er det poeng til motstanderne. 

### Poeng

Poeng blir gitt etter følgende regler:

- Ett poeng pr. disk som lander i motstandernes bane, til motstanderne av det laget som har disken liggende i sin bane

- To poeng hvis motstanderne holder begge diskene samtidig, til motstanderne av det laget som holder diskene

- Ett poeng pr. disk som lander utenfor motstandernes bane, til motstanderne av det laget som kastet disken

(dette ble litt klønete skrevet, men jeg trur dere forstår)

Når en disk har truffet bakken, eller ett lag holder begge diskene samtidig, stopper spillet, og poeng deles ut. Deretter starter en ny omgang på samme måte som ved spillets start.

Hvordan er spillet
------------------

Dette spillet krever stor koordinasjonsevne, samt dyktighet over disken. Her gjelder det å lure motstanderne med kombinasjoner av lange svevekast og raske kast mot bakken.
**Adelaide av Normandie** (fransk *Adélaïde*, født ca. 1026, død ca. 1090) var søster eller halvsøster av Vilhelm Erobreren, hertug av Normandie og konge av England.

Hun var datter av hertug Robert I av Normandie, også kalt for «den praktfulle» (fransk «le Magnifique») og etter sigende datter av dennes elskerinne Herleva. Detaljene om Adelaides opphav er usikre, som hennes fødselsdato og fødested som muligens var i Calvados i Frankrike. Ulike krønikeskribenter i *Gesta Normannorum Ducum* har kalt henne for en søster av Vilhelm med samme mor eller en datter av Robert I av en annen mor. Herleva er den moren som vanligvis oppgis for henne.

Adelaide ble gift tre ganger; første gangen med Enguerrand II av Ponthieu (død 1053) som hun fikk to døtre med; andre gang med Lambert II, greve av Lens (død 1054), sønn av Eustace I av Boulogne; og tredje gang med Odo II av Champagne (død 1115), sønn av greven av Troyes. Med Lambert fikk hun datteren Judith av Lens som ble gift med den angelsaksiske Waltheof II, jarl av Northumbria (henrettet 1076). Judiths og Waltheofs datter, Matilda eller Maud av Huntingdon, 2. grevinne av Huntingdon, tok som sin andre ektemann kong David I av Skottland.

Ekteskap og etterkommere
------------------------

Med Enguerrand II, greve av Ponthieu fikk hun: 

* Adelaide, sitert i 1098;
* Hélissende, gift før 1091 til Hugo Campdavaine II, greve av Saint-Pol (død 1130).

Med Lambert II, greve av Lens, fikk hun: 

* Judith av Lens (død etter 1086), gift i 1070 til Waltheof, jarl av Huntingdon.

Med Odo II av Champagne (de Blois), greve av Troyes og Meaux, fikk hun:

* Stefan, greve av Aumale (død 1127).

Referanser
----------

1. 1 2 3 4 5 6 7   Kindred Britain[Hentet fra Wikidata]
2. 1 2 3   The Peerage person ID p10482.htm#i104820, besøkt 7. august 2020[Hentet fra Wikidata]
3. 1 2 3   The Peerage[Hentet fra Wikidata]
4. 1 2   Genealogics[Hentet fra Wikidata]
5. ↑  Douglas, David C.: *William the Conqueror* (1964), sidene 380-381

Litteratur
----------

* Bauduin, Pierre: *La première Normandie (Xe-XIe siècles)*, Presses Universitaires de Caen, Caen, 2004. ISBN 2-84133-145-8
* Douglas, David C.: *William the Conqueror*. University of California Press. 1964 ISBN 0520003489

Eksterne lenker
---------------

* Adelaides andre ektemann og deres datter Judith av Lens (engelsk)
* Etterkommere av Adelaide med hennes tredje ektemann (engelsk)

|  |  |
| --- | --- |
| Oppslagsverk/autoritetsdata | Prabook **·** Geni
 |
***Adelaide*** eller ***l'Adelaide*** er en opera av Antonio Sartorio med en italiensk libretto av Pietro Dolfin. Den hadde premiere i Venezia i Teatro San Salvatore i 1672. Den eksakte datoen er ikke kjent, selv om librettoen er dedisert 19. februar 1672. 

Operaen er i sjangeren *dramma per musica*. Librettoen følger de samme historiske hendelsene som Händels seinere verk *Lotario*.

Roler
-----

* Adelaide, sopran
* Adalberto, sopran
* Ottone, sopran
* Gissilla, sopran
* Annone, kontraalt
* Delma, tenor
* Amedeo, tenor
* Lindo, tenor
* Berengario, bass
* Armondo, bass

Synopsis
--------

Historien finner sted i 951 da Adelheid av Italia, etter dødsfallet til ektemannen Lothar II av Italia, blir tvunget til å gifte seg med Adalbert av Italia av hans far, Berengar II av Italia.

Kilder
------

* Amadeua Almanac, lest 22. juni 2009
* Norbert Dubowy. "Adelaide", *Grove Music Online*, ed. L. Macy (lest 22. mars 2007), grovemusic.comArkivert 16. mai 2008 hos Wayback Machine. (abonnement)
Utsikt over Östersunds flyplass på Frösön.
Frösön om vinteren
**Frösön** i innsjøen Storsjön i Sverige er med et areal på 41 kvadratkilometer er den 27. største øya i Sverige og den største øya i landskapet Jämtland.

Øya var i nærmere tusen år Jämtlands hovedby, sentrum for handel og kommunikasjoner. Östersund overtok denne rollen fullstendig først da jernbanen kom til Östersund i 1879. Frösön inngår nå som en del av Östersund kommune, men var egen kjøpstad (köping) fram til 1970.

Frösön har tre bruforbindelser, i øst med Östersund (Frösöbron), i sørøst med Genvalla (Vallsundsbron) og i nordvest med Rödön (Rödöbron). Den høyeste åsen på Frösön, Östberget, er 468 moh. (176 m over Storsjön). I sørøst finnes også en sjø, Ändsjön.

Frösön er som mange andre steder rundt Storsjön oppkalt etter urnordiske guder; guden Frös – Frøys øy.

På Frösön fantes fra 900-tallet tingplassen der Jamtamot ble avholdt, offersteder, og fra 1100-tallet Frösö kirke, en av Sveriges mest populære bryllupskirker. Frösömarkedet ble avholdt her i mars måned, to uker etter Levangermarkedet. I nærheten av Frösö kirke lå fra 1679 Frösö Trivialskola som lenge var Sveriges eneste høyere lærested på landsbygda. Skolen ble flyttet inn til Östersund i 1847.

Frösöstenen er den nordligst plasserte runesteinen og den eneste i Jämtland.

Vestre Frösön var i lang tid militært område, der lå Frösö leir og senere F4 – Jämtlands flygflottilj, og der ligger nå Östersund flyplass. Flybasen ble lagt ned 2005. 

På slutten av 1800-tallet flyttet komponisten Wilhelm Peterson-Berger til Frösön, og området er åsted for hans opera *Arnljot* som dreier seg om hendelser som skjedde for omtrent tusen år siden. I de siste femti år er *Arnljot* oppført som friluftsspill hver sommer på Arnljotlägden ved Peterson-Bergers hjem (Sommarhagen), en rekke forestillinger ute i det fri med tidstypiske drakter.

Referanser
----------

1. ↑  De 50 största öarna Arkivert 14. januar 2010 hos Wayback Machine. – Statistiska centralbyrån

Eksterne lenker
---------------

* Frösön - froson.com med bl. a. turistinformasjon og kart

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** GND **·** GeoNames
 |
Slottsplassen i Warszawa
**Slottsplassen i Warszawa** (polsk *Plac Zamkowy w Warszawie*) er en stor, tilnærmet trekantformet plass i Warszawa. Den ligger på utkanten av Gamlebyen i utspringet til den såkalte Kongetrakten langs Wisła, som definerte hovedretningen til byens utvikling i det 18. århundre. 

På plassen ligger Sigismundsøylen, Polens eldste verdslige monument (over kong Sigismund III Vasa) fra 1644. På den ene av plassens sider ligger det gjenoppbygde Kongeslottet fra det 16. og 18. århundre, som ble sprengt i luften under andre verdenskrig. 

Slottsplassen var skueplass for mange dramatiske episoder i Polens historie. Her ble blant annet patriotiske manifestasjoner organisert i tiden før den antirussiske januaroppstanden. Den 27. februar 1861 ble fem personer drept av russiske kuler. Den 8. april 1861 åpnet russerne ild mot den samlede folkemengden på plassen, og over 100 personer ble drept og mange såret. Under krigstilstanden i årene 1981–1983 ble en manifestasjon på Polens nasjonaldag (3. mai 1982) brutalt oppløst av ZOMO (Folkemilitsens motoriserte reserver).

Eksterne lenker
---------------

* (en) Castle square in Warsaw – kategori av bilder, video eller lyd på Commons Rediger på Wikidata